|  |  |
| --- | --- |
|  |  |

Unión del Pueblo Navarro talde parlamentarioari atxikitako foru parlamentari Javier Trigo Oubiña jaunak idatziz erantzuteko galdera egin du, jakiteko Nafarroako zer ordezkari joan ziren Los Angelesera, kontseilariaz eta bere kabineteko buruaz gain, eta bakoitzak aurrekontu publikorako zer kostua izan zuen (11-24/PES-00202). Hona hemen Nafarroako Gobernuko Kultura, Kirol eta Turismoko kontseilariak horretaz ematen dion informazioa:

Ikus-entzunezko Klusterrak eta Navarra Film Commissionek akonpainamendu instituzionala eskatu zuten Los Angelesera bidaiatu zutenean, *Robot Dreams* Oscar sarietako animazio filmik onenerako proposatu baitzuten, EGEDAren eta ICEXen laguntzarekin antolatuta profesionalekin izanen ziren bilera eta topaketetara joateko. Kontseilaria bere kabineteko buru Nuria Monreal Delgadorekin batera joan zen. Horrez gain, Nafarroako ordezkari gisa joan ziren CLAVNAko presidente Miguel Iturralde, Ikus-entzuneko Klusterraren kudeatzaile Arturo Cisneros eta horren presidenteorde eta Nafarroako Animazioaren Mahaiko koordinatzaile Carlos Fernández de Vigo. NICDOren aldetik Paula Moya eta María Rodríguez joan ziren.

Aurrekontu publikotik finantzatuta bidaia egin zutenei dagokienez, adierazi behar da kontseilariaren eta kabineteko buruaren gastuak jadanik aipatu zirela oraingo honetan PES 00202 galdera egin duen parlamentariak lehendik egindako PEI 00274 informazio eskaeran. Gastuen inguruko informazio eskaeran hizpide diren gainerakoak NICDOren aldetik bidaiatu zutenak dira, eta hauek dira beren gastuak:

* Joan-etorriak: 2.854,19 euro (ESTA, hegaldiak, Uber)
* Ostatua: 2.216,68 euro
* Mantenua: 184,13 euro

 Hori guztia jakinarazten dizut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko maiatzaren 20an

Kultura, Kirol eta Turismoko kontseilaria: Rebeca Esnaola Bermejo